a 8 C. PLINII HIST. NAT. LIB. XVI. 



Agaricum. 



XIII. Galliarum glandiferae maxime arbores agaricum 

 ferunt. Est autem fungus candidus, odoratus, antidotis 

 effcax , in sumtnis arboribus nascens , nocte relucens. 

 Signum hoc ejus , quo in tenebris decerpitur. E glan- 

 diferis sola quae vocatur aegilops , fert pannos arentes , 

 muscoso villo canos , non in eortice modo, verum et e 

 ramis dependentes cubitali magnitudine, odoratos, ut 

 diximus inter unguenta. 



Suberi minima arbor , glans pessima , rara : cortex 

 tantum in fructu, prcrassus ac renascens , atque etiam 

 in denos pedes undique explanatus. Usus ejus ancorali- 

 bus maxime navium, piscantiumque tragulis, et cado- 

 rum obturamentis : prterea in liiberno feminarum cal- 

 ceatu. Quamobrem non infacete Grceci corticis arborem 

 appellant. Sunt et qui feminam ilicem vocent : atque 

 ubi non nascitur ilex, pro ea subere utantur, in carpen- 

 tariis praecipue fabricis, ut circa Elin et Lacedaemonem, 

 Nec in ltalia tota nascitur, aut in Gallia omnino. 



